אליזבת ג'ורג'

סוזן אליזבת ג'ורג' (נולדה ב-26 בפברואר 1949) היא סופרת אמריקאית של ספרי מתח ומסתורין וספרות בלשית. ידועה בעיקר בזכות סדרת הרומנים שלה שבמרכז העלילה שלהם בלש בשם תומאס לינלי. הספר ה-21 בסדרה פורסם בינואר 2022. 11 הספרים הראשונים בסדרה עובדו על ידי רשת BBC לסדרת טלוויזיה בשם תעלומות המפקח לינלי (באנגלית: The Inspector Lynley Mysteries) שעלתה לאוויר בשנת 2001. בשנת 2024 החלו לעבוד ב-BBC על סדרת טלוויזיה נוספת בת ארבעה חלקים בשם לינלי (באנגלית: Lynley) בכיכובם של ליאו סוטר וסופיה ברקלי. הסדרה עלתה לאוויר בספטמבר 2025.

 ביוגרפיה 
אליזבת ג'ורג' נולדה בוורן, אוהיו, הילדה השנייה של אן ורוברט אדווין ג'ורג'. אחיה הגדול, רוברט ריבל ג'ורג', גם הוא סופר. אמה הייתה אחות ואביה מנהל בחברת שינוע. המשפחה עברה להתגורר באזור מפרץ סן פרנסיסקו כשאליזבת הייתה בת שנה וחצי חודשים. היא תיארה את המשפחה כ"ענייה למדי" ובעלת השכלה פורמלית מועטה, אך סיפרה שאמה נתנה לה מכונת כתיבה ישנה של רמינגטון וכבר שהייתה בת שבע היא החלה לכתוב. ג'ורג' על העיסוק בכתיבה: "תמיד הרגשתי צורך לכתוב. כשהתחלתי לקרוא את ספרי הזהב הקטנים כילדה בת 7, ידעתי שגם אני רוצה לכתוב אחד. כתבתי סיפורים קטנים כאלה בהתחלה". היא מציינת שהספר האסופית כאחד מהספרים שהשפיעו על ילדותה.

היא למדה במכללת פוטילהל קומיוניטי בלוס אלטוס הילס, שם השלימה לימודי תעודה בשנת 1969, ולאחר מכן השלימה לימודי תואר ראשון באמנויות בשנת 1970 באוניברסיטת קליפורניה בריברסייד. היא סיימה את לימודי התואר השני בייעוץ ובפסיכולוגיה בשנת 1979 באוניברסיטת קליפורניה סטייט, פולרטון, ולאחר מכן למדה באוניברסיטת קליפורניה בברקלי. בשנת 2004 ג'ורג' קיבלה תואר דוקטור של כבוד בספרות הומניסטית מאוניברסיטת קליפורניה סטייט בפולרטון ובשנת 2010 קיבלה תואר דוקטור של כבוד באמנויות יפות ממכון נורת'ווסט לאמנויות ספרותיות בשנת 2010.

 קריירה 
בשנים 1975-1987 לימדה אנגלית בבתי ספר תיכוניים במחוז אורנג' בקליפורניה. ג'ורג' כתבה שלושה ספרים בז'אנר רומני פשע לפני שרומן שכתבה התקבל לפרסום. בשנים 1988-1990 לימדה כתיבה יוצרת במספר מוסדות לימוד: מכללת קוסטליין קומיוניטי, מכללת אירווין ואלי ואוניברסיטת קליפורניה באירווין. לאחר מכן היא ויתרה על ההוראה והפכה את הכתיבה לעיסוקה העיקרי.

 קריירה בכתיבה 
הרומן הראשון שלה ראה אור בשנת 1988 ונקרא "גאולה גדולה" (באנגלית: A Great Deliverance). העלילה עוסקת בחייו של הבלש תומאס לינלי, בן למעמד הגבוה שעובד בסקוטלנד יארד ואת השותפה שלו במפקדת השירות ברברה הייברס, בת מעמד הפועלים.

מאז החלה לפרסם ספרים פרי עטה בשנת 1988, פרסמה ג'ורג' 21 ספרי מתח נוספים של הבלש לינלי, ארבעה רומנים לנוער, שלושה קובצי סיפורים קצרים ושני ספרי עזרה עצמית לכותבים. היא מציינת את הסופר הבריטי ג'ון פאולס כהשפעתה הספרותית העיקרית.

בשנת 1997 היא הקימה את קרן אליזבת ג'ורג', מענק לסופרים שטרם פורסמו ולסופרים בתחילת דרכם.

במקביל לעיסוקה בכתיבה ג'ורג' גם לימדה בסמינרים לכתיבה יוצרת בארצות הברית, קנדה ובריטניה.

 חיים אישיים 
בשנת 1971 התחתנה עם איירה ג'יי טויבין, השניים התגרשו לאחר 24 שנות נישואין. כיום היא נשואה לטום מקייב, לוחם אש בדימוס. היא דיברה על מאבקה בדיכאון ואמרה: "אושר הוא עבודה פנימית - לוקח הרבה זמן ללמוד את זה." מתגוררת בווידבי איילנד, וושינגטון.

 תגובות 
ג'ורג' דיברה על היותה אנגלופילית מאז ביקרה לראשונה באנגליה בשנת 1966, וציינה כי היא נוהגת לצפות בתוכניות טלוויזיה בריטיות ולקרוא ספרים שכתבו מחברים אנגלים כדי "לקלוט את התחביר של הדיבור הבריטי". היא זכתה לשבחי מבקרים מצד אחד, על האותנטיות בה תיארה את "הניואנסים, מערכת המעמדות, השפה, ההומור וההרגלים של הבריטים" ומצד שני היו מבקרים כמו מרסל ברלינס מהטיימס שתיאר אותה כ"סופרת מעצבנת, (שמתעקשת) להנציח הליך משטרתי שלא קיים כבר עשרות שנים (...). מבקרים גם הגיבו בצורה שלילית על האורך והמורכבות של הרומנים שכתבה תוך הכרה באופי המספק של הקריאה.

 פרסים 

 זוכת פרס אגתה לרומן הביכורים הטוב ביותר (1988) על ספרה A Great Deliverance
 זוכת פרס אנתוני לרומן הביכורים הטוב ביותר (1989)
 זוכת פרס גרנד פרי לספרות משטרתית (צרפת)
 הייתה מועמדת לזכייה בפרס אדגר (1988)

 ספריה שתורגמו לעברית 

 עמק החטאים, הוצאת כתר, 1997. תרגום: שלומית קדם

 קישורים חיצוניים 


 אליזבת ג'ורג' באתר IMDb
 הערות שוליים 

קטגוריה:ילידי 1949
קטגוריה:סופרות אמריקאיות
קטגוריה:אמריקאיות שנולדו ב-1949
קטגוריה:נשים זוכות פרסים
קטגוריה:סופרות מתח ואימה אמריקאיות